Целлер (Целль) көлі

Целлер (Целль) көлі (; ) — Аустрия Альпісіндегі тұщы көл. Ол Зальцбург федералды штатында орналасқан. Целлер көлі өз атауын жағасында тұрған Цель-ам-Зе қаласының атынан алады.

 Шығу тарихы 
Шын мәнінде, көл Пинцгауда (Зальцбург территориясы) орналасқан. Оның пайда болу мерзімі 10-16 мың жыл бұрын, мұз дәуірінің соңғы кезеңі болып саналады. Сол жылдары оның су бетінің ауданы қазіргіден әлдеқайда жоғары болды. Су қоймасындағы су деңгейі 10 мың жыл бұрын 50 метрге төмендеген.

XIX ғасырдың ортасы ол үшін бетбұрыс жылы болды, дәл осы кезден бастап демалу үшін еуропалықтар көлге келе бастады. Целлер көліндегі жағдайлар қолайлы болғандықтан мұнда 40-тан астам спорттық ойын-сауық және белсенді демалыс түрлері дамыды. https://www.turizm.ru/austria/tsell_am_zeya/places/ozero_celler_zee/  

 Сипаттамасы 
Көл 750 метр биіктікте орналасқан. Ұзындығы 3,8 шақырым, ені 1,5 шақырымға дейін созылған көл таулармен қоршалған. Целлер көлінің максималды тереңдігі - 68 метр. Жазда бұл көлге көптеген таулы ағындар мен жылғалар құйылады, олардың ішіндегі ең ірілері Шмиттенбах пен Тумерсбах. Көлден ұзындығы екі шақырым ғана бір канал шығады, одан су Зальцах өзеніне құяды. Паромдар тек Цель-ам-Зе және Тумерсбах қалалары арасында жүреді. Целлер көлінің оңтүстік бөлігі таяздау болып келеді.https://www.votpusk.ru/country/dostoprim_info.asp?ID=8003  

 Туристік қызметі 
Мөлдір таза суы бар бұл биік таулы көл ұсақ тау ағындарымен қоректенеді. Көл барлық жағынан таулармен қоршалған, олардың артында ақ қармен жабылған Альпінің шыңдары көрінеді. Жазда көлдегі судың температурасы 23 градусқа дейін көтеріледі. Осы уақытта мұнда көптеген демалушылар келеді. Көл тек демалу үшін ғана емес, сонымен қатар белсенді ойын-сауық үшін де қызметтер көрсетеді.

Көлде желкенді қайықпен жүзуге, қайықтан балық аулауға, дайвинг, сноубордингпен айналысуға, су шаңғыларымен серуендеуге жағдайлар жасалынған. Көлдің айналасында және тауларға жаяу жүру жолдары бар, мұнда велосипедпен де серуендеуге болады.https://rutraveller.ru/place/11145  

Қыста көл беті қалың мұз қабатымен жабылады, қысқы спорт түрлеріне арналған курортқа айналады, мұнда хоккей ойнап, коньки тебуге болады.https://lifeglobe.net/entry/2500
12 шақырым жерде Китцштайнхорн мұздығы орналасқан, ол шаңғы әуесқойлары үшін жыл бойы ашық.

 Фаунасы 
Көлдің оңтүстік жағында құстар мекен етеді. Онда суқұзғындар, барылдауық үйректер, көкқұтандар, аққулар, қызғыштар, балшықшылар және басқа да көптеген құстар мекендейді.
Көлде балықтардың әр түрлі түрлері тіршілік етеді. Негізгі кездесетін балықтары: Ақ сақа, табан балық, шортан және өзен алабұғасы.http://www.visitalps.ru/countries/austria/resorts/Zell%20am%20See/sights/%D0%A6%D0%B5%D0%BB%D0%BB%D0%B5%D1%80_%D0%97%D0%B5%D0%B5_%28Zeller_See%29  

 Дереккөздер 

Санат:Еуропа көлдері
Санат:Аустрия көлдері